ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
வாடிக்கையாளரின் தடுப்பூசி நிலவரத்தை அறிய புதிய செயலியை தொடங்குகிறது கோவின்
கொவிட் தடுப்பூசி திட்டத்தை பிரதமர் திரு நரேந்திரமோடி, கடந்த ஜனவரி 16ம் தேதி தொடங்கியதில் இருந்து, இதுவரை 72 கோடிக்கும் மேற்பட்ட, தடுப்பூசி டோஸ்கள் செலுத்தப்பட்டுள்ளன. தடுப்பூசி செலுத்தியதற்கான ஆதாரத்தை வழங்க, ஒவ்வொரு தனி நபருக்கும் கோ-வின் இணையதளம் ஏற்கனவே, டிஜிட்டல் சான்றிதழ்களை வழங்கியுள்ளது.
இந்த சான்றிதழை ஸ்மார்ட் போன், டேப்லெட், லேப்டாப் அல்லது டிஜி லாக்கரில் சேமிக்க முடியும் மற்றும் தேவைப்படும்போது தடுப்பூசி செலுத்தியதற்கான ஆதாரமாக காட்ட முடியும். இந்த சான்றிதழ் தேவைப்படும் நுழைவிடங்களான, மால்கள், அலுவலக வளாகங்கள் மற்றும் பொது நிகழ்ச்சிகளில் இந்த சான்றிதழ்களை காகித வடிவிலும், டிஜிட்டல் வடிவிலும் காட்டலாம்.
முன்பதிவு செய்யும் பயணிகளின் தடுப்பூசி நிலவரத்தை அறிய ரயில்வே, விமான நிறுவனங்கள், விடுதிகள் விரும்பலாம்.
இவர்களின் வசதிக்காக, புதிய செயலியை கோ-வின் உருவாக்கியுள்ளது. இதில் ஒருவரின் பெயர் மற்றும் போன் எண்ணை டைப் செய்தால், அவர்களுக்கு ஓடிபி வரும். அதை டைப் செய்தபின் ‘0’ என வந்தால், தடுப்பூசி போடவில்லை என்றும், 1 என வந்தால் ஒரு டோஸ் தடுப்பூசி போட்டுள்ளார் எனவும், 2 என வந்தால், இரண்டு டோஸ் தடுப்பூசி போட்டுள்ளார் என தெரிவிக்கும் வகையில் இந்த செயலி உருவாக்கப்பட்டுள்ளது.
-----
(Visitor Counter : 542
மத்திய அமைச்சரவை
சுகாதாரம் மற்றும் மருத்துவ துறையில் ஒத்துழைப்பிற்காக இந்தியா மற்றும் டென்மார்க் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
சுகாதாரம் மற்றும் மருத்துவ துறையில் ஒத்துழைப்பிற்காக இந்திய குடியரசின் சுகாதாரம் மற்றும் குடும்ப நல அமைச்சகம் மற்றும் டென்மார்க் முடியரசின் சுகாதார அமைச்சகம் ஆகியவற்றுக்கு இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பயன்கள்:
இந்திய குடியரசின் சுகாதாரம் மற்றும் குடும்ப நல அமைச்சகம் மற்றும் டென்மார்க் முடியரசின் சுகாதார அமைச்சகம் ஆகியவற்றுக்கு இடையே சுகாதார துறையில் கூட்டு முயற்சிகள் மற்றும் தொழில்நுட்ப மேம்பாட்டில் ஒத்துழைப்பை இந்த இருதரப்பு புரிந்துணர்வு ஒப்பந்தம் ஊக்குவிக்கும்.
இரு நாட்டு மக்களின் பொது சுகாதார நிலையை மேம்படுத்தவும் இந்த புரிந்துணர்வு ஒப்பந்தம் வழிவகுக்கும்.
பாதுகாப்பு அமைச்சகம்
விருதுகளும் பதக்கங்களும்: சுதந்திர தினம் 2020
சுதந்திர தினம்-2020 கொண்டாட்டத்தையொட்டி கீழ்வரும் இராணுவ வீரர்களுக்கு வீரதீரச் செயல் விருதுகள் வழங்கப்பட்டு உள்ளன.
(|
|
வ.எண்
|
|
விருது
|
|
எண்ணிக்கை
|
|
குறிப்பு
|
|
1.
|
|
சௌர்ய சக்ரா விருது
|
|
மூன்று
|
|
பாராட்டுரை இணைக்கப்பட்டு உள்ளது
|
|
2.
|
|
சேனா பதக்கத்துக்கான ஆடையளிப்பு விருது 
|
|
ஐந்து
|
|
-
|
|
3.
|
|
சேனா பதக்கம் 
|
|
அறுபது
|
|
இதில் மரணத்திற்குப் பிறகு வழங்கப்படும் எட்டு விருதுகளும் அடங்கும்
|
|
4.
|
|
பாராட்டுப் பத்திரம்
|
|
பத்தொன்பது
|
|
இதில் மரணத்திற்குப் பிறகு வழங்கப்படும் எட்டு விருதுகளும் அடங்கும்
பழங்குடியினர் நலத்துறை அமைச்சகம்
இந்திய பழங்குடியினர் ‘ஆதி மகோத்சவம்’ வெற்றிகரமாக நிறைவு
புதுதில்லியில் கடந்த இரண்டு வாரங்களாக நடந்த பழங்குடியின கைவினை கலைஞர்கள் பங்கேற்ற ‘ஆதி மகோத்சவம்’ விழா நேற்று நிறைவடைந்தது.
புதுதில்லி ஐஎன்ஏ மார்க்கெட் திறந்த வெளிசந்தையில், ‘ஆதி மகோத்சவம்’ விழா கடந்த 1 ம் தேதி முதல் 15ம் தேதி வரை நடந்தது. நிறைவு விழாவுக்கு இந்தியப் பழங்குடியினர் கூட்டுறவு சந்தை மேம்பாட்டு அமைப்பின் தலைவர் திரு ரமேஷ் சந்த் மீனா தலைமை வகித்தார்.
ஆதி மகோத்சவம் விழாவில் பழங்குடியினரின் ஜவுளி, பரிசுப் பொருட்கள், இயற்கை விவசாயப் பொருட்கள், பிரம்பு மற்றும் மூங்கில் பொருட்கள், அணிகலன்கள், வரைபடங்கள், பானைகள், உணவுப் பொருட்கள் ஆகியவை இடம் பெற்றன. ஆதி மகோத்சவத்தில் சிறப்பாக செயல்பட்ட 3 பழங்குடியின கைவினைக் கலைஞர்கள், நிறைவு விழாவில் பாராட்டப்பட்டனர். இதில் பங்கேற்ற கைவினைக் கலைஞர்களுக்கும், அமைப்புகளுக்கும் நினைவுப் பரிசுகள் வழங்கப்பட்டன.
கடந்த இரண்டு வாரங்களாக நடந்த தேசிய பழங்குடியினர் திருவிழாவில், நாடு முழுவதிலுமிருந்து 25 மாநிலங்களைச் சேர்ந்த ஆயிரக்கணக்கான பழங்குடியின கைவினைக் கலைஞர்கள், சமையல் நிபுணர்கள், கலைஞர்கள், கலை நிகழ்ச்சி குழுவினர் பங்கேற்றனர். இந்த விழாவில் 200 அரங்குகள் அமைக்கப்பட்டு அரிய வகை கைவினைப் பொருட்கள், கைத்தறி ஆடைகள், இயற்கை பொருட்கள் விற்பனை செய்யப்பட்டன.
இங்கு கடந்த இரண்டு வாரத்தில் ரூ.4 கோடிக்கு பொருட்கள் விற்பனையாயின. மேலும், ரூ.8 கோடி அளவுக்கு கொள்முதல் ஆர்டர்களை டிரைஃபெட் கொடுத்தது. இதன் மூலம் ஆதி மகோத்சவம் விழாவில் மொத்தம் ரூ.12 கோடிக்கு வர்த்தகப் பரிவர்த்தனை நடந்தது. பழங்குடியினர் வாழ்க்கை, கைவினைப் பொருட்கள், கலாச்சாரம் மற்றும் உணவு ஆகியவற்றின் திருவிழாவாக ஆதி மகோத்சவம் நிகழ்ச்சி இருந்தது.
PIB Headquarters
கொவிட்-19 - பிஐபி செய்தித் தொகுப்பு
07.08.2020
கொவிட்-19 - பிஐபி செய்தித் தொகுப்பு
-
குடியரசுத் துணைத் தலைவர் செயலகம்
-
ரசாயனம் மற்றும் உரங்கள் அமைச்சகம்
-
உள்நாட்டு விமானப் போக்குவரத்து அமைச்சகம்
-
தொலைதொடர்பு மற்றும் தகவல் தொழில்நுட்ப அமைச்சகம்
-
நுகர்வோர் நலன், உணவு மற்றும் பொது விநியோகம் அமைச்சகம்
-
பெருநிறுவனங்கள் விவகாரங்கள் அமைச்சகம்
-
மின்னணு மற்றும் தகவல் தொழில்நுட்பம்
-
சுகாதாரம் மற்றும் குடும்ப நலத்துறை அமைச்சகம்
-
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
-
மனித வள மேம்பாட்டு அமைச்சகம்
-
பஞ்சாயத்து ராஜ் அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
கப்பல் போக்குவரத்து அமைச்சகம்
-
பழங்குடியினர் நலத்துறை அமைச்சகம்
-
மத்திய பணியாளர் தேர்வாணையம்
(-
சிறப்பு சேவைகள் மற்றும் கட்டுரைகள்
சுரங்கங்கள் அமைச்சகம்
இந்திய புவியியல் ஆய்வு பயிற்சி மையம், தனது 24 மணி நேர பிரத்தியேக இணையதளத்தை தொடங்கியது
சுரங்கத்துறை அமைச்சகத்தின் கீழ் செயல்படும், ஐதராபாத்தில் உள்ள புவியியல் ஆய்வு பயிற்சி மையம், புவி அறிவியல் பற்றிய பல ஆன்லைன் பயிற்சி திட்டங்களை வழங்க, 24 மணி நேரமும் செயல்படும் இணையதளத்தை https://training.gsiti.gsi.gov.in/) தொடங்கியுள்ளது. மத்திய அரசின் டிஜிட்டல் இந்தியா பிரச்சாரத்துக்கு ஏற்ற வகையில் இது உள்ளது.
இந்த இணையதளத்தின் பீட்டா வகை, புவி அறிவியல் பற்றிய பயிற்சியை அளிக்கும் விதத்தில் உருவாக்கப்பட்டுள்ளது. இதில் பதிவு செய்யப்பட்ட 33 பயிற்சி திட்டங்கள்  உள்ளன. பயிற்சி நிறைவு செய்ததற்கான சான்றிதழ்களும் வழங்கப்படுகின்றன.
மேலும், ஜிஎஸ்ஐடிஐ-யின் அன்றாட செயல்பாடுகள், புதிய பயிற்சி அறிவிப்புகள், ஆன்லைன் பயிற்சிகளில் பங்கு பெறுபவர்களின் பட்டியல் தொடர்ந்து இந்த இணையதளம் மூலம் வெளியிடப்படுகின்றன.
இந்த இணையளத்தில் 12,380க்கும் மேற்பட்டோர் ஏற்கனவே பதிவு செய்து, இந்த பயிற்சி மையம் வழங்கும் தொழில்நுட்ப பயிற்சிகளை பெற்று பயனடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750519
-----
(Visitor Counter : 225
பிரதமர் அலுவலகம்
பெங்களூரைச் சேர்ந்த இதயநோய் நிபுணர், அவரது மகன் ஆகியோரின் மறுபயன்பாட்டு நடவடிக்கைகளை பிரதமர் பாராட்டியுள்ளார்
கழிவிலிருந்து செல்வம், மறுபயன்பாடு குறித்த விழிப்புணர்வை ஏற்படுத்தும் பெங்களூரைச் சேர்ந்த மூத்த இதயநோய் நிபுணர் டாக்டர் தீபக் கிருஷ்ணமூர்த்தி, அவரது மகன் ஆகியோரின் முயற்சிகளுக்கு பிரதமர் திரு நரேந்திர மோடி பாராட்டு தெரிவித்தார்.
மற்றவர்களும் அதே போன்ற முயற்சிகளை மேற்கொண்டு கழிவிலிருந்து செல்வம், மறுபயன்பாடு குறித்த சிறந்த விழிப்புணர்வை ஏற்படுத்துமாறு திரு மோடி வலியுறுத்தியுள்ளார்.
தமது மகனுடைய ஒவ்வொரு கல்வி ஆண்டு நிறைவிலும், அவருடைய நோட்டுப் புத்தகங்களில் உள்ள எழுதப்படாத தாள்களை எடுத்து அதை ஒன்றாக சேர்த்து இயல்பான பணி மற்றும் பயிற்சிக்காக பயன்படுத்துவதாக மருத்துவர் தெரிவித்துள்ளார்.
இதை ட்விட்டரில் குறிப்பிட்டு எழுதியுள்ள மருத்துவருக்கு ட்விட்டரில் பிரதமர் கூறியிருப்பதாவது;
"இது நீடித்த வாழ்வுக்கான மிகப்பெரிய செய்தியுடன் கூடிய சிறந்த குழு முயற்சி. உங்களுடைய மகன் மற்றும் உங்களுக்கு பாராட்டுக்கள்.
மற்றவர்களும் அதே போன்ற முயற்சிகளை மேற்கொண்டு கழிவிலிருந்து செல்வம், மறுபயன்பாடு குறித்த சிறந்த விழிப்புணர்வை ஏற்படுத்துமாறு வலியுறுத்துகிறேன்."
ஆயுஷ்
ஆயுஷ் திட்டங்களின் அமலாக்கம்
மத்திய ஆயுஷ் அமைச்சகம் பல்வேறு திட்டங்களை செயல்படுத்தி வருகிறது. மத்திய அரசின் நிதியுதவியுடன் தேசிய ஆயுஷ் இயக்கம் செயல்படுத்தப்படுகிறது. இது தவிர, மத்திய திட்டங்களான ஆயுஷ் மருந்தகம், ஆயுர்வேதம் தொடர்பான ஞானம், ஆயுஷில் சர்வதேச ஒத்துழைப்பை மேம்படுத்துதல் உள்ளிட்ட திட்டங்கள் அடங்கும்.
தேசிய ஆயுஷ் இயக்கம் மூலம் மாநிலங்கள் மற்றும் யூனியன் பிரதேச அரசுகள் தாக்கல் செய்யும் ஆயுஷ் திட்டக் கருத்துருக்களுக்கு ஏற்ப மத்திய அரசு நிதி வழங்குகிறது.
மாநிலங்களவையில், ஆயுஷ் அமைச்சர் திரு சர்பானந்த சோனாவால் எழுத்து மூலம் அளித்த பதிலில் இதனைத் தெரிவித்துள்ளார்.
-------
(Visitor Counter : 107
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஆண்டு இறுதிக்குள் நான்-கெஜடட் பதவிகளுக்கு கணினி அடிப்படையிலான ஆன்லைன் பொது தகுதித் தேர்வை  நடத்த என்ஆர்ஏ தயாராகி வருகிறது: டாக்டர் ஜிதேந்திர சிங்
இந்த ஆண்டு முதல் நான்-கெஜடட் பிரிவில் பணியிடங்களுக்கு ஆட்சேர்ப்புக்கான பொதுவான தகுதித் தேர்வு  நடைபெறும் என்று மத்திய அறிவியல் மற்றும் தொழில்நுட்பத்துறை  புவி அறிவியல் அமைச்சகம்; பிரதமர் அலுவலகம், பணியாளர், பொது குறைதீர் மற்றும் ஓய்வூதியங்கள் , அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், கூறியுள்ளார். இந்த ஆண்டு இறுதிக்குள் முதல் தேர்வு நடத்த திட்டமிடப்பட்டுள்ளது.
புதுதில்லி நார்த் பிளாக்கில் பணியாளர் மற்றும் பயிற்சித் துறையின் கீழ் உள்ள தேசிய ஆட்சேர்ப்பு நிறுவனம் , இந்திய பொது நிர்வாக நிறுவனம் , சிவில் சர்வீசஸ் அதிகாரிகள் நிறுவனம் , கிரித் கல்யாண் கேந்திராக்கள் , குடிமைப்பணி சேவைகள் கலாச்சார, விளையாட்டு மத்திய வாரியம் ஆகியஆறு தன்னாட்சி அமைப்புகளின் கூட்டுக் கூட்டத்திற்குத் தலைமை வகித்த அமைச்சர், துறையின் கீழ் உள்ள தேசிய ஆட்சேர்ப்பு நிறுவனம்  கணினி அடிப்படையிலான ஆன்லைன் பொது தகுதித் தேர்வை நடத்தத் தயாராகி வருகிறது. ஆண்டு இறுதிக்குள் நாட்டின் ஒவ்வொரு மாவட்டத்திலும் குறைந்தபட்சம் ஒரு தேர்வு மையத்தைக் கொண்டு, வேலை தேடுபவர்களுக்கு எளிதாக பணியமர்த்தும் திட்டமாக இது இருக்கும் என்று கூறினார்.
முதற்கட்டமாக இந்தி, ஆங்கிலம் உள்ளிட்ட 12 மொழிகளில் தேர்வு நடத்தப்படும் என்றும், பின்னர் அரசியலமைப்பின் 8வது அட்டவணையில் குறிப்பிடப்பட்டுள்ள அனைத்து மொழிகளும் சேர்க்கப்படும் என்றும் அமைச்சர் மேலும் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1827415
விண்வெளித்துறை
விண்வெளியை அமைதிக்காக பயன்படுத்துவதற்கு இந்தியா-மொராக்கோ இடையேயான ஒத்துழைப்பு ஒப்பந்தத்திற்கு அமைச்சரவை ஒப்புதல்
விண்வெளியை அமைதிக்காகப் பயன்படுத்துவதற்கு இந்தியா-மொராக்கோ இடையேயான ஒத்துழைப்பு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தம் செப்டம்பர் 25, 2018 அன்று புதுதில்லியில் கையெழுத்தானது.
முக்கிய அம்சங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளித் தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் ஆகியவற்றில் ஒத்துழைப்பைத் தொடர்வதற்கு இந்த ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், தொலை உணர்வுக்கான ராயல் மையம், விண்வெளி ஆய்வு மற்றும் கல்விக்கான ராயல் மையம் ஆகியவற்றின் உறுப்பினர்களைக் கொண்ட கூட்டுப் பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்கு திட்டமிடுவதோடு, புரிந்துணர்வு ஒப்பந்த அமலாக்கத்திற்கான வழிவகைகளையும் கண்டறியும்.
சுகாதாரம் மற்றும் குடும்ப நலத்துறை அமைச்சகம்
2025-ஆம் ஆண்டிற்குள் காசநோய் இல்லாத இந்தியா: மாநிலங்கள், யூனியன் பிரதேசங்களுடன் மத்திய சுகாதார அமைச்சர் தலைமையில் உயர்நிலை ஆய்வுக்கூட்டம்
மத்திய அரசு மற்றும் மாநில அரசுகளின் ஒருங்கிணைந்த நடவடிக்கைகளின் மூலம் காச நோய்க்கு எதிரான போராட்டத்தின் வளர்ச்சிநிலை குறித்து மத்திய சுகாதார மற்றும் குடும்ப நல அமைச்சர் திரு மன்சுக் மாண்டவியா, இணை அமைச்சர் டாக்டர் பாரதி பிரவீன் பவாருடன் இணைந்து அனைத்து மாநிலங்கள் மற்றும் யூனியன் பிரதேசங்களின் சுகாதார அமைச்சர்கள் மற்றும் முதன்மைச் செயலாளர்கள்/ கூடுதல் தலைமைச் செயலாளர்களுடன் இன்று ஆய்வு நடத்தினார்.
மாநிலங்கள்/ யூனியன் பிரதேசங்களின் சிறந்த நடைமுறை குறித்து விவாதிக்கவும் அதன்படி காசநோயை ஒழிக்கும் நடவடிக்கையை தீவிரப்படுத்தவும் அவ்வபோது கலந்துரையாடல்கள் தொடர்ந்து நடத்தப்பட வேண்டும் என்று மத்திய சுகாதார அமைச்சர் யோசனை தெரிவித்தார். இதன் மூலம் அனைவரும் இணைந்து இலக்குகளை அடைய முடியும் என்றார் அவர். “இலக்குகளை அடைவதற்கு ஒருங்கிணைந்த மற்றும் ஒத்துழைப்புடன் கூடிய முயற்சிகள் வலுவான பங்களிப்பை அளிக்கும்”, என்று அவர் குறிப்பிட்டார்.
“காச நோயை ஒழிக்கும் இந்த இயக்கத்தில் சாமானிய மக்களையும் இணைத்துக்கொள்ள வேண்டும். மக்களின் முன்முயற்சியாக இது மாற வேண்டும்”, என்றும் அவர் தெரிவித்தார். வரும் 2025-ஆம் ஆண்டிற்குள் காசநோய் இல்லாத இந்தியாவை உருவாக்கும் பிரதமரின் கனவை நிறைவேற்றுவதற்கு மாநிலங்கள்/ யூனியன் பிரதேசங்கள் அனைத்து வகையான கருத்துக்களையும் தெரிவிக்கலாம் என்று அமைச்சர் கூறினார். கொவிட், மத்திய சுகாதார அமைச்சகத்தின் இதர திட்டங்கள் மற்றும் முன்முயற்சிகளில் பொது சுகாதார மேலாண்மைக்கான கருத்துக்களையும் வழங்குமாறு மாநிலங்களையும், யூனியன் பிரதேசங்களையும் அவர் கேட்டுக்கொண்டார்.
கடந்த ஆண்டுகளில் மேற்கொண்ட நடவடிக்கைகளின் பலன்கள் பற்றியும் 2025-ஆம் ஆண்டிற்குள் காச நோயை முற்றிலும் ஒழிக்கும் இயக்கத்திற்கு ஆதரவான தங்களது திட்டங்களையும் மாநிலங்களும் யூனியன் பிரதேசங்களும் எடுத்துரைத்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751376
உள்துறை அமைச்சகம்
மத்திய உள்துறை மற்றும் கூட்டுறவுத் துறை அமைச்சர் திரு அமித்ஷா எல்லைப் பாதுகாப்பு படையினருக்கான ‘பிரஹாரி’ மொபைல் செயலியை புதுதில்லியில் இன்று அறிமுகம் செய்ததுடன் திருத்தப்பட்ட 13 கையேடுகளையும் வெளியிட்டார்
மத்திய உள்துறை மற்றும் கூட்டுறவுத் துறை அமைச்சர் திரு அமித்ஷா எல்லைப் பாதுகாப்பு படையினருக்கான ‘பிரஹாரி’ மொபைல் செயலியை புதுதில்லியில் இன்று அறிமுகம் செய்ததுடன் திருத்தப்பட்ட 13 கையேடுகளையும் வெளியிட்டார்.
இந்த நிகழ்ச்சியில் பேசிய உள்துறை அமைச்சர் திரு அமித்ஷா, எல்லைப் பாதுகாப்புப் படைக்கான இந்த பிரஹாரி செயலி செயலுக்கமான நிர்வாகத்திற்கு சிறந்த எடுத்துக்காட்டு என்று கூறினார். தற்போது எல்லைப் பாதுகாப்புப் படை வீரர்கள் தங்குமிடங்கள் மற்றும் மருத்துவ வசதிகளை இந்த செயலியின் மூலம் எளிதில் தெரிந்துகொள்ள முடியும் என்றும் அவர் தெரிவித்தார். குறைதீர்ப்பு நடைமுறைகளை இதன் மூலம் தெரிந்து கொள்ள முடியும் என்பதுடன் எல்லைப் பாதுகாப்புப் படைவீர்ர்களுக்கான நலத்திட்டங்களையும் இந்த செயலியின் மூலம் அறிந்து கொள்ள முடியும் என்றும் அவர் தெரிவித்தார்.
எல்லைப் பாதுகாப்புப் படையினரின் செயல்பாடுகள், நிர்வாகம், பயிற்சி உள்ளிட்டவை தொடர்பான 13 திருத்தப்பட்ட கையேடுகள் வெளியிடப்பட்டுள்ளதற்கு இந்த படையின் தலைமை இயக்குநர் திரு பங்கஜ் குமாருக்கு அமைச்சர் பாராட்டு தெரிவித்தார். எல்லைப் பாதுகாப்புப் படையினர் பல்வேறு சவால்களை எதிர்கொண்டு வருவதாக கூறிய அவர் அரசு நடவடிக்கைகள் இந்தப் படையினரின் வசதிகளை அதிகரிக்கும் என்றும் கூறினார்.
பிரதமர் திரு நரேந்திர மோடி அண்மையில் துடிப்பான கிராமங்கள் திட்டத்தை அறிமுகம் செய்ததை சுட்டிக் காட்டிய திரு அமித்ஷா இந்த திட்டத்தின் மூலம் எல்லைப் பாதுகாப்புப் படையினரும் தங்களது பங்களிப்பை வழங்கி எல்லைப் பகுதி கிராமங்கள் தன்னிறைவு அடைய பணியாற்ற வேண்டும் அவர் அறிவுறுத்தினார்.
இந்தப் படையினரின் துணிச்சல் மிக்க பணியைப் பாராட்டி ஏராளமான வீர தீர செயல்களுக்கான விருதுகள் வழங்கப்பட்டுள்ளதாகவும் அவர் தெரிவித்தார். இந்தப் படையினருக்கு ஒரு மகாவீர் சக்ரா, 4 கீர்த்தி சக்ரா, 13 வீர சக்ரா மற்றும் 13 ஷவுரிய சக்ரா விருதுகள் வழங்கப்பட்டுள்ளதாக அவர் குறிப்பிட்டார். கடந்த 3 ஆண்டுகளில் இந்தப் படையினர் 26,000 கிலோ போதைப் பொருட்கள், 2,500 ஆயுதங்கள் மற்றும் வெடிப்பொருட்களை பறிமுதல் செய்ததாக அவர் தெரிவித்தார். கடந்த 6 மாதங்களில் மேற்கு எல்லைப் பகுதிகளில் சதித்திட்டத்துடன் பறந்த 22 ட்ரோன்களை எல்லைப் பாதுகாப்புப் படையினர் சுட்டு வீழ்த்தி இருப்பதாகவும் அவர் தெரிவித்தார்.
எல்லைகளில் இந்தப் படையினர் மைனஸ் 40 முதல் 46 டிகிரி வெப்ப நிலையில் பணியாற்றுவதாக கூறிய அவர் இந்தப் படையினர் நாட்டை எவ்வாறு பாதுகாக்கிறார்களோ அதே போல அரசு அவர்களது குடும்பத்தினர் மீது அக்கறை செலுத்துவதாக தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1887346&RegID=3&LID=1
சுகாதாரம் மற்றும் குடும்ப நலத்துறை அமைச்சகம்
யானைக்கால் நோயை ஒழிக்க உலகளாவிய கூட்டிணைவின் 10வது கூட்டத்தை சுகாதார அமைச்சர் தொடங்கிவைத்தார்
யானைக்கால் நோயை முழுவதுமாக ஒழிப்பதற்காக உலகளாவிய கூட்டிணைவின்  10வது கூட்டத்தை மத்திய சுகாதாரம் மற்றும் குடும்ப நலத் துறை அமைச்சர் திரு. ஜே.பி. நட்டா தில்லியில் இன்று தொடங்கிவைத்தார்.
தொடக்க உரையாற்றிய அமைச்சர், “யானைக்கால் நோயை முற்றிலுமாக ஒழித்துக் கட்டுவதில் இந்தியா உறுதி பூண்டுள்ளது. இந்தப் பணியில் உலக அளவில் இந்தியா தலைமை வகிக்கிறது. யானைக்கால் நோயை முற்றிலுமாக ஒழிப்பதற்கான புதிய முன்முயற்சிகளையும் அது குறித்த ஆராய்ச்சியையும் இந்தியா முழுமையாக வரவேற்கிறது” என்று குறிப்பிட்டார்.
இப்பணியில் ஈடுபட்டுள்ள கம்போடியா, கூக் தீவுகள், எகிப்து, மாலத்தீவுகள், மார்ஷல் தீவு, நையூ, இலங்கை, தாய்லாந்து, டோகோ, டோங்கா, வனுவடூ ஆகிய 11 நாடுகளுக்கு நிகழ்ச்சியில் “யானைக்கால் ஒழிப்புக்கான உலகளாவிய கூட்டிணைவு விருதுகளை”  அமைச்சர் வழங்கினார்.
அத்துடன், இந்தியாவுக்கான யானைக்கால் ஒழிப்புக்கான உத்வேகத் திட்டப் பணியையும் 2018ம் ஆண்டுக்குரிய வெளியிட்டார்.
மத்திய சுகாதாரம் மற்றும் குடும்பநலத் துறை இணையமைச்சர் திரு. அஸ்வினிகுமார் சவுபே, கயானா நாட்டு அமைச்சர் டாக்டர் கரேன் கம்மிங்ஸ், சுகாதார ஆராய்ச்சித் துறை  செயலரும் இந்திய மருத்துவ ஆய்வுக் கவுன்சில் தலைமை இயக்குநருமான  பேராசிரியர் பல்ராம் பார்கவா, யானைக்கால் ஒழிப்புக்கான உலகளாவிய கூட்டிணைவுத் தலைவர் பேராசிரியர் சார்லஸ் மெக்கென்ஸீ, சுகாதாரச் சேவைகள் துறை தலைமை இயக்குநர் டாக்டர் பிரமிளா குப்தா ஆகியோர் கலந்துகொண்டனர்.
மேலும் விவரங்களுக்கு : http://pib.nic.in/
பிரதமர் அலுவலகம்
திருச்சூர் ஸ்ரீ சீதாராம சுவாமி கோவில் நிகழ்ச்சியில் காணொலி மூலம் பிரதமா் ஆற்றிய உரையின் தமிழாக்கம்
வணக்கம்!
கேரளா மற்றும் திருச்சூரைச் சோ்ந்த எனது சகோதர, சகோதரிகளுக்கு திருச்சூர் பூரம் திருவிழாவையொட்டி எனது வாழ்த்துக்களை தெரிவித்துக்கொள்கிறேன். திருச்சூா் கேரளாவின் கலாச்சார தலைநகராக அறியப்படுகிறது.
ஆன்மீகம், தத்துவம் மற்றும் திருவிழாக்களுடன் கலாச்சாரம், பாரம்பரியம் மற்றும் கலைகள் திருச்சூரில் செழித்து வளர்கிறது. திருச்சூர் தனது பாரம்பரியத்தையும் அடையாளத்தையும் உயிர்ப்புடன் வைத்திருக்கிறது. ஸ்ரீ சீதாராம சுவாமி ஆலயம் இந்த நோக்கத்தில் துடிப்புமிக்க மையமாக செயல்பட்டு வருகிறது.
நண்பா்களே,
இந்தக் கோவிலை விரிவுபடுத்துவது மகிழ்ச்சி அளிக்கிறது. ஸ்ரீ சீதாராமர், ஐயப்பன் மற்றும் சிவபெருமானுக்கு தங்க முலாம் பூசப்பட்ட கர்ப்பகிரகம் அர்ப்பணிக்கப்படுவதும் மகிழ்ச்சியளிப்பதாக உள்ளது. சீதாராமா் உள்ள இடத்தில் ஹனுமன் இல்லாமல் இருக்கமாட்டார். இக்கோவிலில் 55 அடி உயர ஹனுமன் சிலை நிறுவப்பட்டு அவரது ஆசீா்வாதம் நமக்கு பொழிகிறது. கல்யாண் குடும்பத்தினர் மற்றும் திரு டி எஸ் கல்யாண்ராமன் ஆகியோரின் பங்களிப்பு பாராட்டத்தக்கது. கோவில் தொடர்பாக குஜராத்தில் அவா்கள் என்னை பல ஆண்டுகளுக்கு முன்பு சந்தித்து ஆலோசனை நடத்தி உள்ளனா். இந்த நிகழ்வில், சிறந்த ஆன்மீக உணர்வை நான் அனுபவிக்கிறேன்.
நண்பா்களே,
திருச்சூர் நகரம் மற்றும் ஸ்ரீ சீதாராம ஸ்வாமி கோயில் ஆகியவை நம்பிக்கையின் உச்சமாக திகழ்வதோடு மட்டுமல்லாமல் அவை இந்தியாவின் உணர்வு மற்றும் ஆன்மாவின் பிரதிபலிப்பாகத் திகழ்கின்றன. இடைக்காலத்தில் சில படையெடுப்புகள் நடந்துள்ளன. படையெடுப்பாளர்கள் கோவில்களை அழித்த நிலையில், அவற்றின் சின்னங்களின் மூலம் இந்தியா வெளிப்பட்டாலும், தனது அறிவாலும் சிந்தனையாலும் அது தொடர்ந்து வாழ்கிறது என்பதை அவர்கள் மறந்துவிட்டனா். இந்தியா அழிவில்லாத நித்தியத்திற்கான தேடலில் வாழ்கிறது. இந்தியாவின் ஆன்மா ஸ்ரீ சீதாராம சுவாமி மற்றும் பகவான் ஐயப்பன் வடிவில் அழிவின்மையைப் பறைசாற்றி வருகிறது. ஒரே பாரதம் உன்னத பாரதம் என்ற சிந்தனை பல்லாயிரம் ஆண்டுகால அழியாச் சிந்தனை என்பதை பழங்காலத்திலிருந்தே நமது கோயில்கள் நமக்குத் தெரியப்படுத்துகின்றன. தற்போது விடுதலை அடைந்து அமிர்த காலத்தில் திகழும் நாட்டில், நமது பாரம்பரியத்தை பெருமைப்படுத்துவதற்கான உறுதிமொழியை எடுத்துக்கொண்டு, ஒரே பாரதம் உன்னத பாரதம் என்ற சிந்தனையை முன்னெடுத்துச் செல்கிறோம்.
நண்பா்களே,
நமது கோவில்களும் நமது புனித யாத்திரைகளும் பல நூற்றாண்டுகளாக நமது சமுதாயத்தின் விழுமியங்கள், மதிப்புகள் மற்றும் செழுமையின் அடையாளங்களாக உள்ளன. ஸ்ரீ சீதாராம சுவாமி கோயில் பழங்கால இந்தியாவின் மகத்துவத்தையும் சிறப்பையும் பாதுகாத்து வருவது மகிழ்ச்சியளிக்கிறது. இக்கோவிலின் மூலம் பலவிதமான மக்கள் நலப் பணிகள் மேற்கொள்ளப்படுகின்றன. சமுதாயத்திலிருந்து பெற்ற வளங்களை சேவையாக திருப்பிக் கொடுக்கும் முறை நடைமுறையில் உள்ளது. சிறு தானிய இயக்கம், ஸ்வச்தா அபியான் எனப்படும் தூய்மை இயக்கம், இயற்கை விவசாயம் குறித்த விழிப்புணர்வை மக்களுக்கு ஏற்படுத்துதல் போன்றவற்றையும் தமது பணிகளில் இணைத்துக் கொண்டு நாட்டின் முன்முயற்சிகளை ஆலய நிர்வாகம் முன்னெடுத்துச் செயல்படுத்த வேண்டுமென்று கேட்டுக்கொள்கிறேன். நாட்டின் இலக்குகள் மற்றும் தீர்மானங்களை நிறைவேற்றும் பணி தொடர்ந்து நடைபெற்று வரும் நிலையில், ஸ்ரீ சீதாராம சுவாமியின் ஆசீர்வாதம் அனைவருக்கும் கிடைக்கும். இந்த நிகழ்ச்சியில் மீண்டும் ஒரு முறை உங்கள் அனைவருக்கும் வாழ்த்துக்களைத் தெரிவிக்கிறேன்.
மிக்க நன்றி!
பொறுப்புத் துறப்பு: இது பிரதமா் ஆற்றிய உரையின் தோராயமான மொழிப்பெயா்ப்பாகும். பிரதமா் தமது உரையை இந்தியில் வழங்கி இருந்தார்.
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு.அமித் ஷா, “CAPF eAwas“ வலைதளத்தை, புதுதில்லியில் நாளை தொடங்கி வைக்கிறார்
மத்திய உள்துறை மற்றும் கூட்டுறவுத்துறை அமைச்சர் திரு.அமித் ஷா, மத்திய ஆயுதக் காவல் படையினருக்கான வலைதளத்தை, புதுதில்லியில் நாளை  தொடங்கி வைக்க உள்ளார். பிரதமர் திரு.நரேந்திர மோடி தலைமையிலான அரசு, மத்திய ஆயுதக் காவல் படை  வீரர்களுக்கான வீட்டுவசதி நிறைவு விகீதத்தை அதிகரிப்பதை, அரசின் முன்னுரிமைப் பணிகளில் ஒன்றாக மேற்கொண்டு வருகிறது. வீட்டுவசதி நிறைவு வீதத்தை அதிகரிக்க, புதிய வீடுகளைக் கட்டுவது தவிர, மத்திய ஆயுதக் காவல் படையினருக்கான தற்போதைய வீடு ஒதுக்கீட்டுக் கொள்கையையும் மாற்றியமைப்பதன் மூலம், ஒரு படையினருக்கான வீடு காலியாக இருந்தால், அதனை பிற படைகளில் உள்ள வீடு தேவைப்படும் வீரர்களுக்கு ஒதுக்கீடு செய்ய வகை செய்யப்பட்டுள்ளது. மாற்றியமைக்கப்பட்ட ஒதுக்கீட்டுக் கொள்கையை செயல்படுத்தவும், ஒதுக்கீட்டு நடைமுறையில் வெளிப்படைத் தன்மையை ஏற்படுத்தவும், துறையின் கட்டுப்பாட்டில் உள்ள குடியிருப்புகளை ஆன்லைன் வாயிலாக ஒதுக்கீடு செய்யவும், மத்திய ஆயுதக் காவல் படைகள் மற்றும் அசாம் ரைஃபிள்ஸ் படைகளின் கட்டுப்பாட்டில் உள்ள ராணுவத்திரின் குடும்பத்தினர் தங்குவதற்கான குடியிருப்புகளை ஒதுக்கவும் “CAPF eAwas“ என்ற பெயரில் பொதுவான வலைதளம் ஒன்று உருவாக்கப்பட்டுள்ளது. இந்த வலைதளம், தகுதிவாய்ந்த மத்திய ஆயுதக் காவல் படையினர் மற்றும் அஸ்ஸாம் ரைபிள்ஸ் படை வீரர்கள் தங்குவதற்கான குடியிருப்பு / வீரர்களின் குடும்பத்தினர் தங்குவதற்கான குடியிருப்பு ஒதுக்கீட்டிற்காக, ஆன்லைனில் பதிவு செய்ய வகை செய்யும்.
இந்த வலைதளம், ஆயுதக் காவல் படையினருக்கான குடியிருப்புகளில், காலியாக உள்ள வீடுகள் பற்றிய துல்லியமான கணக்கெடுப்புக்கு உதவிகரமாக இருக்கும் என்றும் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1855776
இளைஞர் நலன் மற்றும் விளையாட்டு அமைச்சகம்
‘விளையாடு இந்தியா’ போலி விளம்பரம் வாயிலாக தடகள வீரர்களிடம் பணம் பறித்த கும்பலுக்கு எதிராக புகார்
அரசு வெளியிட்டது போல விளையாடு இந்தியா எனும் போலி விளம்பரத்தை தயாரித்து வெளியிட்டு அதன் வாயிலாக நாடு் முழுவதும் உள்ள தடகள வீரர்களிடம் இருந்து பணம் பறித்த கும்பலுக்கு எதிராக இந்திய விளையாட்டு ஆணையம் உத்தரபிரதேச போலீஸாரிடம் புகார் அளித்துள்ளது.
2021-ம் ஆண்டில் ஹரியானா மாநிலத்தில் விளையாடு இந்தியா சார்பில் விளையாட்டுகள் நடப்பதாகவும், அதில் பங்கேற்பதற்கான விண்ணப்பங்கள் வரவேற்கப்படுவதாகவும் சமூக வலைதளங்களில் ஒரு விளம்பரம் வெளியாகி இருப்பதாக, நாடு முழுவதும் அடிமட்டத்தில் இருக்கும் தடகள வீரர்களிடம் இருந்து இந்திய விளையாட்டு ஆணையத்துக்கு புகார் வந்தது.
மேலும் அந்த விளம்பரத்தில், போட்டியில் பங்கேற்க விரும்பும் வீரர்கள் விளையாடு இந்தியா முகாமில் பதிவு செய்வதற்கு தலா ரூ.6000 பணம் செலுத்தும்படியும், பணம் செலுத்துபவர்கள் சோதனைக்குப் பின்னர் போட்டியில் பங்கேற்பது உறுதி செய்யப்படும் என்றும் விளம்பரத்தில் கூறப்பட்டிருந்தது.
அந்த விளம்பரத்தில் ஒரு தொலைபேசி எண்ணும் குறிப்பிடப்பட்டிருந்தது. ஒரு விளையாட்டு வீரர்போல, அந்த விளம்பரத்தில் தரப்பட்டிருந்த எண்ணுக்கு இந்திய விளையாட்டு ஆணையத்தின் சார்பில் தொடர்பு கொள்ளப்பட்டது. சம்பந்தப்பட்ட நபரின் வங்கிக் கணக்கு விவரமும் பெறப்பட்டது. அந்த நபர் ஆக்ராவை சேர்ந்தவர் என்பதும் கண்டுபிடிக்கப்பட்டது.
இந்த விளம்பரத்தில் மத்திய இளைஞர் நலன் மற்றும் விளையாட்டுத்துறை அமைச்சகம், இந்திய விளையாட்டு ஆணையம், விளையாடு இந்தியா ஆகியவற்றின் லோகோ-க்கள் இடம் பெற்றிருந்தன. எனவே இது அரசு தரப்பில் வெளியிடப்பட்ட விளம்பரம் என பெரும்பாலான தடகள வீரர்கள் நம்புவதற்கும் வழிவகுத்தது.
இதையடுத்து இது குறித்து உத்தர பிரதேச மாநில போலீஸாரிடம் இந்திய விளையாட்டு ஆணையம் தரப்பில் புகார் அளிக்கப்பட்டது. இது குறித்து உடனடியாக விசாரணை மேற்கொள்ளும்படியும் கேட்டுக் கொள்ளப்பட்டது. விளையாடு இந்தியா என்பது அரசின் திட்டமாகும். இதில் பங்கேற்பதற்கு தடகள வீரர்கள் எந்தப் பணமும் செலுத்த வேண்டியதில்லை. இதில் பங்கேற்பதற்கு விளையாட்டு ஆணையமோ/விளையாடு இந்தியாவோ எந்தவித பரிசோதனையும் நடத்துவதில்லை. இந்திய பள்ளி விளையாட்டுகள் கூட்டமைப்பு/இந்திய பல்கலைக்கழகங்கள் சங்கம் ஆகியவை ஒருங்கிணைக்கும் பல்கலைக்கழக விளையாட்டுகள் /பள்ளி விளையாட்டுகளில் பங்கேற்பு செயல்திறனுக்கு ஏற்ப விளையாடு இந்தியா விளையாட்டுகளில் பங்கேற்பதற்கு தடகள வீரர்கள் தகுதி பெறுகின்றனர்.
----
(Visitor Counter : 89